Utsikt fra Ōkurayama-bakken mot Sapporo.  
Foto: Eckhard Pecher
**Ōkurayama-bakken** (japansk: 大倉山シャンツェ, *Ōkurayama Syantse*), offisielt **Ōkurayama Skihopp-Stadion** (大倉山ジャンプ競技場, *Ōkurayama Jampu Kyōgijō*), er en hoppbakke i Sapporo i Japan. Bakken ligger i Miyanomori-området i bydelen Chūō-ku, i østhellingen av fjellet Okura. Den er eid av Sapporo by. Siden 2017 har bakken vært homologert med ulik størrelse for sommer- og vinterbruk, med K120 (HS134) på plastdekket om sommeren og K123 (HS137) på snødekke om vinteren.

Ōkurayama-bakken var arena for skihopping (stor bakke) under OL i 1972 og ski-VM i 2007, samt vinter-Universiaden i 1991. Normalbakkerennene i alle mesterskapene ble holdt i den mindre Miyanomori-bakken, som ligger ca. 1 km sør for Ōkurayama-bakken. Ōkurayama-bakken har vært fast arena for verdenscuprenn i hopp for menn siden verdenscupens første sesong i 1979/80.

Historie
--------

Hoppbakken ble bygd mellom juli og oktober 1931, med personlig assistanse fra prins Yasuhito, en yngre bror av keiser Hirohito. Tegningene til bakken, med K-punkt 60 meter, ble laget av norske Olaf Helset. Byggingen av hoppbakken ble bekostet av baron Kishichiro Okura, og bakken ble oppkalt etter ham. Det første rennet i bakken ble holdt 17. januar 1932. I 1952 ble Ōkurayama-bakken utvidet til 80-metersbakke.

Da Sapporo fikk vinter-OL 1972, ble det først vurdert å bygge storbakken og normalbakken på samme sted. Men denne planen ble endret da det ble bestemt at Ōkurayama-bakken skulle utbygges, siden det ikke var plass til begge bakkene der Ōkurayama-bakken lå. Ombyggingen til OL ble utført mellom mars 1969 og januar 1972, og bakken fikk da K-punkt 110 meter. I forbindelse med ombyggingen overtok Japans kultur- og undervisningsdepartement eierskapet av bakken.

Senere er bakken blitt ombygd og modernisert flere ganger. Den ble utvidet til K115 i 1986 og K120 i 1996. I 1982 ble det bygd skiheis i bakken. Ved den siste ombyggingen i 1997/98 ble heisen utvidet, og bakken fikk plastmatter, slik at den også kan brukes sommerstid. Ved samme anledning ble det også montert flomlysanlegg i bakken. I 1995 overtok Sapporo by igjen som eiere av bakken.

Hoppbakken har i utgangspunktet K-punkt 120 meter og bakkestørrelse 134 meter. Det er fortsatt sertifisert størrelse i sommerhalvåret, men siden 2017 har bakkens homologerte størrelse om vinteren (på snø) vært K123 (HS137).

Arenaen har plass til 44 000 tilskuere. I tilknytning til Ōkurayama-bakken ligger Sapporo Vintersportsmuseum, som ble etablert i 2000.

Ved ombyggingen til OL i 1972 ble bakken dreiet noe for å begrense problemene med vind som tidligere hadde skapt ulike forhold for hopperne. Dette var imidlertid ikke helt vellykket, og vinden gjorde store utslag i storbakkerennet i OL, da flere hoppere ble tatt av vindkast og polakken Wojciech Fortuna svært overraskende vant. Vindforholdene sammen med den lange reisetiden og tidsforskjellen fra Europa gjør at bakken er lite populær blant mange skihoppere. Verdenscup- og kontinentalcuprenn i Sapporo og ellers i Japan har ved mange anledninger hatt dårligere deltakelse av europeiske topphoppere enn tilsvarende renn i Europa.

Bakkerekorder
-------------

Anerkjent bakkerekord (verdenscup eller internasjonale mesterskap) i Ōkurayama-bakken er 144 meter, satt av Maciej Kot (Polen) og Stefan Kraft (Østerrike) i verdenscupen 12. februar 2017, henholdsvis i kvalifiseringen og i hovedkonkurransen. Junshiro Kobayashi (Japan) nådde 147 meter 4. november 2017.

Listen omfatter også bakkerekorder som ikke er satt i internasjonale mesterskap, verdenscuprenn eller tilsvarende. Kilde: Sapporo Development Corporation Inc.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Dato | Navn | Lengde |
| --- | --- | --- |
| 1932 | Japans flagg Kenji Hama | 34 m |
| 1932 | Japans flagg Shiro Yamada | 44,5 m |
| 1932 | Japans flagg Shunji Tatta | 47 m |
| 1932 | Japans flagg Kenji Hama | 48 m |
| 1932 | Japans flagg Kinya Kojima | 49,5 m |
| 1932 | Japans flagg Shigetada Matsuyama | 51,5 m |
| 1933 | Japans flagg Takeo Asagi | 56 m |
| 1934 | Japans flagg Shunji Tatta | 61,5 m |
| 1934 | Japans flagg Masaji Iguro | 67 m |
| 1937 | Japans flagg Noboru Hoshino | 70 m |
| 1938 | Japans flagg Goro Adachi | 70 m |
| 1939 | Japans flagg Fumio Asagi | 79 m |
| 1952 | Japans flagg Shibono Hiroaki | 84 m |
| 1955 | Japans flagg Hiroji Yoshizawa | 86,5 m |
| 1956 | Japans flagg Sadao Kikuchi | 87 m |

 | 

| Dato | Navn | Lengde |
| --- | --- | --- |
| 1957 | Japans flagg Koichi Sato | 90 m |
| 1957 | Japans flagg Sadao Kikuchi | 91 m |
| 1958 | Japans flagg Koichi Sato | 92 m |
| 1961 | Japans flagg Takashi Matsui | 94 m |
| 1962 | Japans flagg Sadao Kikuchi | 94 m |
| 1963 | Japans flagg Sadao Kikuchi | 102 m |
| 1964 | Japans flagg Sadao Kikuchi | 103,5 m |
| 1969 | Tsjekkoslovakias flagg Josef Matouš | 104 m |
| 1971 | Japans flagg Yukio Kasaya | 112,5 m |
| 1971 | Japans flagg Amatsugu Konno | 114,5 m |
| 1974 | Japans flagg Yukio Kasaya | 115 m |
| 1977 | Sveits’ flagg Walter Steiner | 115,5 m |
| 1978 | Norges flagg Bjarne Næs | 118 m |
| 1982 | Japans flagg Hirokazu Yagi | 119 m |

 | 

| Dato | Navn | Lengde |
| --- | --- | --- |
| 1985 | Japans flagg Masahiro Akimoto | 122,5 m |
| 1990 | Finlands flagg Anssi Nieminen | 123,5 m |
| 1992 | Japans flagg Masahiko Harada | 123,5 m |
| 1992 | Japans flagg Jin’ya Nishikata | 123,5 m |
| 1993 | Japans flagg Kenji Suda | 124,5 m |
| 1994 | Tysklands flagg Jens Weißflog | 125 m |
| 1994 | Japans flagg Noriaki Kasai | 127 m |
| 1994 | Japans flagg Noriaki Kasai | 135 m |
| 1997 | Østerrikes flagg Falko Krismayr | 138 m |
| 1998 | Japans flagg Takanobu Okabe | 138,5 m |
| 1998 | Japans flagg Masahiko Harada | 140,5 m |
| 2002 | Japans flagg Masahiko Harada | 141 m |
| 25. mars 2005 | Japans flagg Yusuke Kaneko | 145 m |
| 11. januar 2010 | Japans flagg Noriaki Kasai | 145 m |

 |

Se også
-------

* Verdenscuprenn og mesterskap i Ōkurayama-bakken

Referanser
----------

1. 1 2  FIS: Homologated Jumping Hills Arkivert 12. januar 2018 hos Wayback Machine. (28. desember 2017, besøkt 15. januar 2018)
2. ↑  OL-rapporten s. 246
3. ↑  Skisprungschanzen: Sapporo (Ōkurayama) (arkivert 5. oktober 2016 av Internet Archive)
4. ↑  OL-rapporten s. 265

Eksterne lenker
---------------

* Sapporo Development Corporation Inc.: Okurayama Jump Stadium
* Sapporo Development Corporation Inc.: History of the Okurayama Jump Stadium
* Skisprungschanzen-Archiv: Sapporo (Ōkurayama)
* The Yamasa Institute: Okurayama Ski Jump Arkivert 29. januar 2009 hos Wayback Machine.
* Offisiell rapport for vinter-OL 1972 Arkivert 26. februar 2008 hos Wayback Machine. s. 265-267
* (ja) Offisielt nettsted Rediger på Wikidata

* (en) Okurayama Ski Jump Stadium – kategori av bilder, video eller lyd på Commons Rediger på Wikidata

| * v
* d
* r
De olympiske ringer Arenaer for skihopp under de olympiske vinterlekene |
| --- |
| **1924**: Tremplin aux Bossons • **1928**: Olympiaschanze • **1932**: Intervales Ski-Hill • **1936**: Große Olympiaschanze/Kleine Olympiaschanze • ***1940** & **1944** avlyst grunnet andre verdenskrig* • **1948**: Olympiaschanze • **1952**: Holmenkollbakken • **1956**: Trampolino Italia • **1960**: Papoose Peak Jumps • **1964**: Bergiselschanze/Toni Seelos-Schanze • **1968**: Dauphine/Le Claret • **1972**: Ōkurayama-jampu-kyōgijō/Miyanomori-jampu-kyōgijō • **1976**: Bergiselschanze/Toni Seelos-Schanze • **1980**: Intervales Ski-Hill • **1984**: Igman-Olympiabakkene • **1988**: Canada Olympic Park • **1992**: Tremplin du Praz • **1994**: Lysgårdsbakkene • **1998**: Hakuba-jampu-kyōgijō • **2002**: Utah Olympic Park Jumps • **2006**: Stadio del Trampolino • **2010**: Whistler Olympic Park Ski Jumps • **2014**: RusSki Gorki • **2018**: Alpensia Jumping Park • **2022**: Snow Ruyi National Ski Jumping Centre • **2026**: Trampolino dal Ben |